Лупежи у цркви
Некакви лупежи ноћу провале цркву, и уљегу те почну скидати све оно што је златно и сребрно, али једно канђело, које је вишјело над светом трпезом, не могаше дохватити, него се припе на свету трпезу каоно ти бездушник и који се Бога нити цркве не боји. Завикаше му дружина: што учини да од Бога нађеш? буд ли се попе на свету трпезу, за што не изу опанке? — Муч'те будале! што ви знате? не гледа Бог на обрљане опанке него на чисто и праведно срце.

Извор 
Врчевић, В. 1868. Српске народне приповијетке понајвише кратке и шаљиве. Биоград: Српско учено друштво. стр. 8.

Српске народне приповетке
Народне шаљиве приче